
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
       № РС-9053-20-007

Днес, 20.01.2021 г., Комисията за противодействие на корупцията и за отнемане на незаконно придобитото имущество /КПКОНПИ/, в състав: 		

Заместник-председател: Антон Славчев
Член: Антоанета Георгиева – Цонкова
Член: Пламен Йоцов
Член: Силвия Къдрева
        У С Т А Н О В И:

Производството е по реда на чл. 71, ал. 1 от Закона за противодействие на корупцията и за отнемане на незаконно придобитото имущество и е образувано въз основа на Решение за образуване на производство за конфликт на интереси № КИ-143/24.06.2020 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ 01/9053/08.06.2020г. 
Сигналът е против Ристем * Халкоглу – общински съветник в Общински съвет П.. 
В сигнала се съдържат твърдения, че Ристем * Халкоглу е във фактическо съжителство с Б.В.В. На 16.10.2017г. Ристем Халкоглу е участвал в публичен търг с тайно наддаване за отдаване под наем на земеделска земя от Общинския поземлен фонд с начин на трайно ползване – пасище, мера, ливада за срок от една стопанска година (2017-2018) с обща площ от 175,543 дка, находяща се в землището на гр. С., Община П.. На 15.02.2018г. е сключен договор за наем на същата. На 28.09.2016г. В. е участвала в публичен търг с тайно наддаване за отдаване под наем на земеделска земя от Общинския поземлен фонд с начин на трайно ползване – пасище, мера, ливада за срок от една стопанска година (2016-2017) с обща площ от 187,504 дка, находяща се в гр. С., Община П.. На 16.12.2016г. е сключен договор за наем на същата.
Към сигнала са представени писмени документи, между които и решения на Общински съвет П., с които се дава съгласие за предоставяне на мери, пасища и ливади от ОПФ за общо и индивидуално ползване, както и определяне на условията, при които да бъдат предоставени.  
С оглед твърденията в сигнала, Комисията е изискала и с писмо вх. № ЦУ01/12558/22.07.2020г. на КПКОНПИ е получила от Постоянната комисия по законност и контрол по изпълнение на решенията към Общински съвет – П. доказателства за служебното качество на Ристем * Халкоглу – клетвени листове и решения за избирането му за член на постоянни комисии към Общински съвет – П., както и решения на Общински съвет – П. за предоставяне за ползване на мери, пасища и ливади от ОПФ –  Решение № 159/31.03.2016 г., Решение № 491/24.02.2017 г., Решение № 912/29.03.2018 г., Решение № 1249/28.03.2019 г., ведно с всички приложения към тях; протоколите от заседания на постоянните комисии към Общински съвет - П., в които участва Ристем * Халкоглу и на които са обсъждани и гласувани внесените от кмета докладни записки, с приложенията към тях, заедно със списъци с поименното гласуване на общинските съветници; писмо с вх. № ЦУ01-15031/25.08.20г. на КПКОНПИ с приложени документи; писмо с вх. № ЦУ 01-19397/28.10.20г. на КПКОНПИ от председателя на Комисията по ЗПКОНПИ към Общински съвет – П. с приложен протокол от заседание на ПК по „Устройство на територията, екология, земи и гори“ от 19.02.2020 г., Копие на Решение № 137/16.03.2020г. на Общински съвет – П. и справка за поименно гласуване; писмо с вх. № ЦУ01-19485/29.10.2020г. на КПКОНПИ от директора на ОП „Управление на общински земи и гори“ град П.

Комисията служебно е направила справки в Търговски регистър, в регистър НБД „Население“, на електронните страници на Община П. и ОИК П..

В хода на проверката по сигнала Комисията установи следното от фактическа страна:

	Ристем * Халкоглу е избран за общински съветник в Общински съвет – П. за мандати 2015-2019г. и 2019-2023 г., видно от клетвени листове на 12.11.2019 г., 16.03.2020г. и справка от интернет страницата на ЦИК. За мандат 2015-2019г. Халкоглу е член на Постоянната комисия по „Култура, вероизповедания и международна дейност” и на Постоянната комисия по „Устройство на територията, екология и земеделие“ към Общински съвет – П.. За мандат 2019-2023г. е член на Постоянна комисия по "Образователна политика и читалищна дейност" и член на Постоянната комисия по „Устройство на територията, екология, земи и гори“ към Общински съвет – П..
Видно от писмо с вх. № ЦУ 01/9053 от 08.06.2020г. на КПКОНПИ на Районна прокуратура П., във връзка с извършените процесуално – следствени действия по досъдебно производство № 1028/2020г. на Районна прокуратура - П. е установено, че Ристем * Халкоглу и Б.В.В. се намират във фактическо съжителство. Приложени са протоколи от разпит на свидетели, както и справка за родствени връзки.
От събраните по преписката доказателства се установява, че Ристем * Халкоглу  и Б.В.В. са родители на децата: Ш. Р. Х., * Р. Х. и * Р. Х.

От събраните по преписката доказателства е видно:
На 28.03.2016г. Ристем * Халкоглу е участвал в заседание на Постоянната комисия по устройство на територията, екология и земеделие към Общински съвет– П., на която е разгледано и прието с мнозинство Предложение с №Обс-0221-1/22.03.2016 г. от *Я.– за кмет на Община П., относно: Предоставяне за ползване на мери, пасища и ливади от Общинския поземлен фонд за 2016г. Видно от протокола Ристем * Халкоглу е гласувал проекта на решение да бъде приет.
На 31.03.2016 г. е проведено заседание на Общински съвет – П., обективирано в Протокол №06/31.03.2016 г., по т.29 от дневния ред на което е разгледано Предложение с №Обс-0221-1/22.03.2016 г. от *Я.– за кмет на Община П., относно: Предоставяне за ползване на мери, пасища и ливади от Общинския поземлен фонд за 2016г. След гласуване общинският съвет е приел Решение № 159/31.03.2016 г., с което се приема Годишен план за паша за ползването на мери, пасища и ливади в землищата на Община П. за 2016г., дава се съгласие за предоставяне под наем на мери, пасища и ливади от общинския поземлен фонд /ОПФ/ за общо и индивидуално ползване, определя се реда и условията за предоставяне под наем на мери, пасища и ливади, като изрично е посочено: на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, без търг, след подадено писмено заявление по образец до кмета на Общината, в срок до 10 март; на земеделски стопани, отглеждащи  пасищни селскостопански животни, които колективно ще ползват мерите, пасищата и ливадите без търг, като договорите се сключват от кмета на Община П., след представяне на списък от кметовете на населени места; на собственици на пасищни селскостопански животни, регистрирани в Интегрираната информационна система на БАБХ, след задоволяване а нуждите по т. 1 и т. 2 след провеждане на търг, съгласно чл. 37 и, ал. 13 от ЗСПЗЗ. Договорите се сключват от Кмета на Община П. за срок от една стопанска година; на собственици на пасищни селскостопански животни и на лица, поели задължението да ги поддържат в добро земеделско и екологично състояние след провеждането на търг, съгласно чл. 37и, ал. 14 от ЗСПЗЗ. Договорите се сключват от Кмета на Община П. за срок от една стопанска година.
Решението е прието с 27 гласа „за“ от присъстващите общински съветници, като „против“ и „въздържал се“ е нямало.
Ристем * Халкоглу е упражнил правото си на глас и е гласувал „за“.

На 26.05.2016 г. е проведено заседание на Общински съвет – П., обективирано в Протокол №09/26.05.2016 г., по т.15 от дневния ред на което е разгледано Предложение с №Обс-0221-1/13.05.2016 г. от Г.С.– кмет на Община П., относно: Актуализиране списъка на имот с начин на трайно ползване на мери, пасища и ливади от Общинския поземлен фонд за 2016г. приет с  Решение № 159/31.03.2016 г., от Общински съвет – П. и приемане на пазарните им оценки за отдаване под наем за стопанската 2016/2017г. След гласуване общинският съвет е приел Решение № 210/26.05.2016 г., с което се приема пазарни наемни цени за отдаване под наем за стопанската 2016/2017 на мери, пасища и ливади от Общинския поземлен фонд за землища: с. Б., с. Г., с. Т., с. Б., с. Б., с. К., с. П., с. Б., с. Б., с. С., с. Г., с. Р., с. Т., с. Я., с. Д., с. К., с. К., с. *, с. Н. и с. Р., определени от лицензиран оценител.
Решението е прието с 31 гласа „за“, от присъстващите общински съветници, „въздържал се“ -  1, като „против“  е нямало.
Ристем * Халкоглу е упражнил правото си на глас и е гласувал „за“.

Със своя Заповед №РД 12-452/16.09.2016 г. кметът на Община П., на основание чл. 44, ал. 2 във връзка с ал. 1, т. 1 от ЗМСМА, с чл. 37и, ал. 13 от ЗСПЗЗ, чл. 102 от ППЗСПЗЗ, чл. 14, ал. 1 и ал. 2 от ЗОС, чл. 24, ал. 1, чл. 76, т. 3, чл. 80, ал. 1и2 и чл. 85, ал. 1, т. 2 от Наредба № 7 на Общински съвет П. за реда и придобиване, управление и разпореждане с общински имоти е назначил Комисия в състав: председател И.Н.– главен експерт сектор „Земеделие и гори“  и четирима членове, със задача: да организира и проведе публичен търг с тайно наддаване, чрез предварително представяне на предложенията на участниците в администрацията на Община П. за отдаване под наем на земеделска земя от Общински поземлен фонд с начин на трайно ползване – „пасища“, „мери“, „ливади“ в размер на 880, 935 дка, находящи се в землището на с. С. за срок от 1 (една) стопанска (2016-2017) година.     
На 04.10.2016 г. Б.В.подава заявление до кмета на Община П. с оглед допускането й до участие в търг за отдаване под наем на земеделска земя – пасища, мери, ливади от ОПФ, представляващи имоти с №: 00164, 306130, 000395, 000390, 130190, 000369. На същата дата В. подава и шест броя оферти за годишна наемна цена по отношение на цитираните имоти.
Със заповед № РД 12-510 от 11.10.2016г. на за* кмета на Община П., във връзка с проведен публичен търг с тайно наддаване чрез предварително представяне на предложения от участниците в администрацията на Община П. за отдаване под наем на земеделска земя от общинския поземлен фонд с начин на трайно ползване – пасища, мери и ливади с обща площ 880,935 дка в землището на гр. С. и на основание чл. 44, ал. 2 във връзка с ал. 1, т. 1 от ЗМСМА, чл. 94, ал. 1 от Наредба № 7 на Общински съвет – П. и Протокол от проведен публичен търг на 05.10.2016г. от комисия  назначена със Заповед № РД-12-452/16.09.2016г.  Б.В.е определена за спечелил участник в публичния търг с тайно наддаване за отдаване под наем на земеделска земя от ОПФ с начин на трайно ползване – пасища, мери и ливади, находящи се в землището на гр. С., представляващи 6 бр. имоти с обща площ на всички имоти – 228,811 дка. за срок от една стопанска (2016-2017)  година.
На 16.12.2016 г. между Община П., представлявана от кмета Г.С., като наемодател и Б.В., като наемател, е сключен Договор за наем на земеделска земя – пасища, мери, ливади от Общинския поземлен фонд №223/16.12.2016 г. По силата на договора наемодателят предоставя на наемателя за временно и възмездно ползване земеделска земя от ОПФ с НТП - пасища, мери и ливади с обща площ 187, 504 дка в землището на гр. С.. Договорът е сключен за срок от 1 стопанска година (2016-2017), считано от 16.12.2016 г. 

На 22.02.2017г. Ристем * Халкоглу е участвал в заседание на Постоянната комисия по устройство на територията, екология и земеделие към Общински съвет– П., на която е разгледано и прието с мнозинство Предложение с №Обс-0745-1/13.02.2017 г. от *Я.– ВрИД кмет на Община П., относно: Предоставяне за ползване на мери, пасища и ливади от Общинския поземлен фонд за 2017г. Видно от протокола Ристем * Халкоглу гласува проекта на решение в предложението да бъде приет.
На 24.02.2017 г. е проведено заседание на Общински съвет – П., обективирано в Протокол №22/24.02.2017 г., по т.13 от дневния ред на което е разгледано Предложение с №Обс-0745-1/13.02.2017 г. от *Я.– ВрИД кмета на Община П., относно: Предоставяне за ползване на мери, пасища и ливади от Общинския поземлен фонд за 2017г. След гласуване общинският съвет е приел Решение № 491/24.02.2017 г., с което се приема Годишен план за паша за ползването на мери, пасища и ливади в землищата на Община П. за 2017г., дава се съгласие за предоставяне под наем на мери, пасища и ливади от общинския поземлен фонд /ОПФ/ за общо и индивидуално ползване, определя се реда и условията за предоставяне под наем на мери, пасища и ливади, като изрично е посочено: на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, без търг, след подадено писмено заявление по образец до кмета на Общината, в срок до 10 март; на земеделски стопани, отглеждащи  пасищни селскостопански животни, които колективно ще ползват мерите, пасищата и ливадите без търг, като договорите се сключват от кмета на Община П., след представяне на списък от кметовете на населени места; на собственици на пасищни селскостопански животни, регистрирани в Интегрираната информационна система на БАБХ ,след задоволяване а нуждите по т. 1 и т. 2 след провеждане на търг, съгласно чл. 37 и, ал. 13 от ЗСПЗЗ. Договорите се сключват от Кмета на Община П. за срок от една стопанска година; на собственици на пасищни селскостопански животни и на лица, поели задължението да ги поддържат в добро земеделско и екологично състояние след провеждането на търг, съгласно чл. 37и, ал. 14 от ЗСПЗЗ. Договорите се сключват от Кмета на Община П. за срок от една стопанска година.
  Решението е прието с 36 гласа „за“ от присъстващите общински съветници, „въздържал се“ - 1, „против“ е нямало.
Ристем * Халкоглу е упражнил правото си на глас и е гласувал „за“.

На 30.05.2017 г. е проведено заседание на Общински съвет – П., обективирано в Протокол №25/30.05.2017 г., по т.11 от дневния ред на което е разгледано Предложение с №Обс-0809/18.04.2017 г. от Г.С.–кмет на Община П., относно: Промяна на базисни наемни цени за отдаване под наем или аренда на земеделски земи от Общинския поземлен фонд за стопанската 2017-2018г. След гласуване общинският съвет е приел Решение № 588/30.05.2017 г., с което се определят базисни наемни цени за отдаване под наем или аренда на земеделски земи от Общинския поземлен фонд.
Решението е прието с 36 гласа „за“ от присъстващите общински съветници, „въздържал се“ - 3, „против“ е нямало.
Ристем * Халкоглу е упражнил правото си на глас и е гласувал „въздържал се“.

Със  Заповед №РД 10-1659/05.10.2017 г. на *Я.– за кмет на Община П. (съгласно Заповед № РД-10-1632/03.10-2017г. на Кмета на Община П.), на основание чл. 44, ал. 2 във връзка с ал. 1, т. 1 от ЗМСМА, с чл. 37и, ал. 13 от ЗСПЗЗ, чл. 102 от ППЗСПЗЗ, чл. 14, ал. 1 и ал. 2 от ЗОС, чл. 24, ал. 1, чл. 76, т. 3, чл. 80, ал. 1и2 и чл. 85, ал. 1, т. 2 от Наредба № 7 на Общински съвет П. за реда и придобиване, управление и разпореждане с общински имоти е назначена Комисия по чл.37и, ал.13 от ЗСПЗЗ, с председател И.Н.– специалист отдел „Земи“ ОП „Управление на общински земи и гори“ и четирима членове, със задача: да организира и проведе публичен търг с тайно наддаване, чрез предварително представяне на предложенията на участниците в администрацията на Община П. за отдаване под наем на земеделска земя от Общински поземлен фонд с начин на трайно ползване – „пасища“, „мери“, „ливади“ в размер на 486, 855 дка, находящи се в землището на с. С. за срок от 1 (една) стопанска (2017-2018) година.     
На 13.10.2017 г. Ристем * Халкоглу подава заявление до кмета на Община П. с оглед допускането му до участие в търг за отдаване под наем на земеделска земя – пасища, мери, ливади от ОПФ в землището на гр. С., представляващ имот с №: 606-62. 
Видно от протокол от 16.10.2017г., тръжната комисия за отдаване под наем чрез публичен търг с тайно наддаване обявява за спечелил участник ЗП Ристем Халкоглу.
Със заповед № РД 10-1760 от 19.10.2017г. на Кмета на Община П., във връзка с проведен публичен търг с тайно наддаване чрез предварително представяне на предложения от участниците в администрацията на Община П. за отдаване под наем на земеделска земя от ОПФ с начин на трайно ползване – пасище, мера и ливада с обща площ 486,855 дка в землището на гр. С. и на основание чл. 44, ал. 2 във връзка с ал. 1, т. 1 от ЗМСМА, чл. 94, ал.1 от Наредба № 7 на Общински съвет – П. и Протокол от 16.10.2017г. от комисия назначена със Заповед № РД-10-1659/05.10.2017г. на *Я.– за кмет на Община П., Ристем Халкоглу е определен за спечелил участник в публичния търг с тайно наддаване за отдаване под наем на земеделска земя от ОПФ с начин на трайно ползване – пасища, мери и ливади, находяща се в землището на гр. С., представляваща поземлен имот с № 67088.602.62 с площ 175,543 дка. 
Със заповед № РД 10-1875 от 06.11.2017г. кметът на Община П. нарежда директорът на ОП „Управление на общински земи и гори“ да сключи Договор за наем на земеделска земя – пасища, мери, ливади от Общинския поземлен фонд за поземлен имот с № 67088.602.62 с площ 175,543 дка със спечелилия търга участник Ристем Халкоглу.
На 15.02.2018 г. между ОП „Управление на общински земи и гори“, представлявано от директора И.В., като наемодател и Ристем Халкоглу, като наемател, е сключен Договор за наем на земеделска земя – пасища, мери, ливади от Общинския поземлен фонд №128/15.02.2018 г. По силата на договора наемодателят предоставя на наемателя за временно и възмездно ползване земеделска земя от ОПФ с НТП - пасища, мери и ливади с обща площ 175, 543 дка по КККР на гр. С., от която допустима за подпомагане – 165,017 дка попадаща в обхвата на специализиран слой „Площи, допустими за подпомагане“. Договорът е сключен за срок от 1 стопанска година (2017-2018), считано от 15.02.2018 г. 

На 09.03.2018г. Б.В.подава заявление с вх. № ЗГ-94Б-3479/09.03.2018г. на Община П. и вх. № 03-327/09.03.2018г. на ОП „УОЗГ“ , с което на основание чл. 37и, ал. 5 от ЗСПЗЗ и чл. 99, ал. 1 от ППЗСПЗЗ декларира, че е собственик на животновъден обект, в който постоянно се отглеждат пасищни селскостопански животни № 5840-0151, регистриран в Интегрираната информационна система на БАБХ, в землището на гр. С., община П..
На 09.03.2018г. Ристем Халкоглу, в качеството си на земеделски производител, подава заявление с вх. № ЗГ-94Б-39-64-1/09.03.2018г. на Община П. и вх. № 03-330/09.03.2018г. на ОП „УОЗГ“ с което на основание чл. 37и, ал. 5 от ЗСПЗЗ и чл. 99, ал. 1 от ППЗСПЗЗ декларира, че е собственик на животновъден обект, в който постоянно се отглеждат пасищни селскостопански животни № 5840-0706, регистриран в Интегрираната информационна система на БАБХ, в землището на гр. С., община П..
На 26.03.2018г. Ристем * Халкоглу е участвал в заседание на Постоянната комисия по устройство на територията, екология и земеделие към Общински съвет– П., на която е разгледано и прието с мнозинство Предложение с №Обс-1221/20.03.2018 г. от Г.С.– кмет на Община П., относно: Предоставяне за ползване на мери, пасища и ливади от Общинския поземлен фонд за стопанската 2018-2019г. Видно от протокола Ристем * Халкоглу гласува проекта на решение в предложението да бъде приет.
На 29.03.2018 г. е проведено заседание на Общински съвет – П., обективирано в Протокол №37/29.03.2018 г., по т.31 от дневния ред на което е разгледано Предложение с №Обс-1221/20.03.2018 г. от Г.С.– кмет на Община П., относно: Предоставяне за ползване на мери, пасища и ливади от Общинския поземлен фонд. След гласуване общинският съвет е приел Решение № 912/29.03.2018 г., с което се приема Годишен план за паша за ползването на мери, пасища и ливади в землищата на Община П. за 2018г., дава се съгласие за предоставяне под наем на мери, пасища и ливади от общинския поземлен фонд /ОПФ/ за общо и индивидуално ползване, определя се реда и условията за предоставяне под наем на мери, пасища и ливади, като изрично е посочено: на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, без търг, след подадено писмено заявление по образец до кмета на Общината, в срок до 10 март; на земеделски стопани, отглеждащи  пасищни селскостопански животни, които колективно ще ползват мерите, пасищата и ливадите без търг, като договорите се сключват от кмета на Община П., след представяне на списък от кметовете на населени места; на собственици на пасищни селскостопански животни, регистрирани в Интегрираната информационна система на БАБХ ,след задоволяване на нуждите по т. 1 и т. 2 след провеждане на търг, съгласно чл. 37 и, ал. 13 от ЗСПЗЗ. Договорите се сключват от Кмета на Община П. за срок от една стопанска година; на собственици на пасищни селскостопански животни и на лица, поели задължението да ги поддържат в добро земеделско и екологично състояние след провеждането на търг, съгласно чл. 37и, ал. 14 от ЗСПЗЗ. Договорите се сключват от Кмета на Община П. за срок от една стопанска година.
 Решението е прието с 31 гласа „за“ от присъстващите общински съветници, „въздържал се“ - 8, „против“ е нямало.
Ристем * Халкоглу е упражнил правото си на глас и е гласувал „въздържал се“.
По т.32 от същото заседание е разгледано Предложение с №Обс-0222/20.03.2018 г. от Г.С.– кмет на Община П., относно: Актуализиране списъка на имоти с начин на трайно ползване на мери, пасища и ливади от Общинския поземлен фонд, приет с  Решение № 491/24.02.2017 г., от Общински съвет – П. и приемане на пазарните им оценки за отдаване под наем за стопанската 2017/2018г. След гласуване общинският съвет е приел Решение № 913/29.03.2018 г., с което се приема пазарни наемни цени за отдаване под наем за стопанската 2017/2018 на мери, пасища и ливади от Общинския поземлен фонд за землища: с. Б., с. Б., с. П., с. Б., с. * и с. Я. с. Г. определени от лицензиран оценител.
Решението е прието с 30 гласа „за“, от присъстващите общински съветници, „въздържал се“ -  7, като „против“  е нямало.
Ристем * Халкоглу е упражнил правото си на глас и е гласувал „за“.

На 30.04.2018 г. Комисията по чл. 37и, ал. 6 от ЗСПЗЗ е изготвила Протокол за извършване на разпределение за стопанската 2018/2019г. на пасища, мери и ливади от Общинския поземлен фонд за индивидуално ползване за землище гр. С., общ. П., съгласно изискванията на чл. 37, ал. 4 от ЗСПЗЗ. Видно от същия на Ристем Халкоглу са разпределени 625,175 дка в землището на гр. С., а на Б.В.са разпределени 579,005 дка в землището на гр. С..
На 30.01.2019г., на основание чл. 37“и“, „к“, „л“ от ЗСПЗЗ, чл. 100, ал. 9 и 10 от ППЗСПЗЗ, Решение № 912/29.03.2018 г. на Общински съвет – П., Протокол от 30.04.2018г. и във връзка с подадено заявление до ОП „УОЗГ“ №03-330/09.03.2018г.,  между Община П., представлявана от Г.С.– Кмет на Община П. и Л. * – Главен счетоводител, като наемодател и Ристем Халкоглу – наемател се сключва договор за наем на земеделски земи – пасища, мери и ливади от Общинския Поземлен фонд № 381. Срокът на договора е пет стопански години, като същия влиза в сила от 01.10.2018г. Срокът на договора изтича на 30.09.2023г. 
Отново на 30.01.2019г., на основание чл. 37“и“, „к“, „л“ от ЗСПЗЗ, чл. 100, ал. 9 и 10 от ППЗСПЗЗ, Решение № 912/29.03.2018 г. на Общински съвет – П., Протокол от 30.04.2018г. и във връзка с подадено заявление до ОП „УОЗГ“ №03-330/09.03.2018г.,  между Община П., представлявана от Г.С.– Кмет на Община П. и Л. * – Главен счетоводител, като наемодател и Б.В.– наемател се сключва договор за наем на земеделски земи – пасища, мери и ливади от Общинския Поземлен фонд № 380. Срокът на договора е пет стопански години, като същия влиза в сила от 01.10.2018г. Срокът на договора изтича на 30.09.2023г. 

На 26.02.2019г. Ристем * Халкоглу е участвал в заседание на Постоянната комисия по устройство на територията, екология и земеделие към Общински съвет– П., на която е разгледано и прието с мнозинство от 7 гласа „за“, „против“ и „въздържал се“ е нямало, Предложение с №Обс-1641/20.02.2019 г. от Г.С.– кмет на Община П., относно: Приемане годишен план, ред и условия за предоставяне ползването на мери, пасища и ливади от Общинския поземлен фонд за стопанската 2019-2020г. 
На 28.03.2019 г. е проведено заседание на Общински съвет – П., обективирано в Протокол №53/28.03.2019 г., по т.3 от дневния ред на което е разгледано Предложение с №Обс-1641/20.02.2019 г. от Г.С.– кмет на Община П., относно: Предоставяне за ползване на мери, пасища и ливади от Общинския поземлен фонд за 2019г. След гласуване общинският съвет е приел Решение № 1249/28.03.2019 г., с което се приема Годишен план за паша за ползването на мери, пасища и ливади в землищата на Община П. за 2019г., дава се съгласие за предоставяне под наем на мери, пасища и ливади от общинския поземлен фонд /ОПФ/ за общо и индивидуално ползване, определя се реда и условията за предоставяне под наем на мери, пасища и ливади, като изрично е посочено: на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, без търг, след подадено писмено заявление по образец до кмета на Общината, в срок до 10 март; на земеделски стопани, отглеждащи  пасищни селскостопански животни, които колективно ще ползват мерите, пасищата и ливадите без търг, като договорите се сключват от кмета на Община П., след представяне на списък от кметовете на населени места; на собственици на пасищни селскостопански животни, регистрирани в Интегрираната информационна система на БАБХ, след задоволяване на нуждите по т. 1 и т. 2 след провеждане на търг, съгласно чл. 37 и, ал. 13 от ЗСПЗЗ. Договорите се сключват от Кмета на Община П. за срок от една стопанска година; на собственици на пасищни селскостопански животни и на лица, поели задължението да ги поддържат в добро земеделско и екологично състояние след провеждането на търг, съгласно чл. 37и, ал. 14 от ЗСПЗЗ. Договорите се сключват от Кмета на Община П. за срок от една стопанска година.
Решението е прието с 34 гласа „за“ от присъстващите общински съветници, „въздържал се“ - 5, „против“ е нямало.
Ристем * Халкоглу е упражнил правото си на глас и е гласувал „въздържал се“.

На 19.02.2020г. Ристем * Халкоглу е участвал в заседание на Постоянната комисия по устройство на територията, екология, земеделие и гори към Общински съвет– П., на която е разгледано и прието с мнозинство Предложение с №Обс-0198/14.02.2020 г. от Г.С.– кмет на Община П., относно: Приемане годишен план, ред и условия за предоставяне ползването на мери, пасища и ливади от Общинския поземлен фонд за стопанската 2020-2021г. Видно от протокола Ристем * Халкоглу гласува проекта на решение в предложението да бъде приет.
На 16.03.2020 г. е проведено заседание на Общински съвет – П., обективирано в Протокол №11/16.03.2020 г., по т.23 от дневния ред на което е разгледано Предложение с №Обс-0198/14.02.2020 г. от Г.С.– кмет на Община П., относно: Предоставяне за ползване на мери, пасища и ливади от Общинския поземлен фонд. След гласуване общинският съвет е приел Решение № 137/16.03.2020 г., с което се приема Годишен план за паша за ползването на мери, пасища и ливади в землищата на Община П. за 2020г., дава се съгласие за предоставяне под наем на мери, пасища и ливади от общинския поземлен фонд /ОПФ/ за общо и индивидуално ползване, определя се реда и условията за предоставяне под наем на мери, пасища и ливади, като изрично е посочено: на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, без търг, след подадено писмено заявление по образец до кмета на Общината, в срок до 10 март; на земеделски стопани, отглеждащи  пасищни селскостопански животни, които колективно ще ползват мерите, пасищата и ливадите без търг, като договорите се сключват от кмета на Община П., след представяне на списък от кметовете на населени места; на собственици на пасищни селскостопански животни, регистрирани в Интегрираната информационна система на БАБХ ,след задоволяване на нуждите по т. 1 и т. 2 след провеждане на търг, съгласно чл. 37 и, ал. 13 от ЗСПЗЗ. Договорите се сключват от Кмета на Община П. за срок от една стопанска година; на собственици на пасищни селскостопански животни и на лица, поели задължението да ги поддържат в добро земеделско и екологично състояние след провеждането на търг, съгласно чл. 37и, ал. 14 от ЗСПЗЗ. Договорите се сключват от Кмета на Община П. за срок от една стопанска година.
Решението е прието с 39 гласа „за“ от присъстващите общински съветници, „въздържал се“ - 0, „против“ - 0.
Ристем * Халкоглу е упражнил правото си на глас и е гласувал „за“.

Видно от писмо с вх. № ЦУ01-19485/29.10.2020г. на КПКОНПИ от директора на ОП „Управление на общински земи и гори“ град П., по Решение № 1249/28.03.2019г. и Решение № 137/16.03.2020г. на Общински съвет П., Б.В.В. и Ристем * Халкоглу не са подавали заявления на основание чл. 37 и, ал. 5 от ЗСПЗЗ за участие в разпределение на пасища, мери и ливади от Общинския поземлен фонд, съответно не са сключвани договори за стопанските години 2019/2020 и 2020/2021.

При така изяснената фактическа обстановка Комисията установи следното от правна страна:	

За да е осъществен конфликт на интереси по смисъла на чл. 2 от Закона за предотвратяване и установяване на конфликт на интереси – ЗПУКИ (от*), респ. по чл.52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал.2 и ал.3 от ЗПУКИ (от*), респективно в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в Общински съвет – П. Ристем Халкоглу е лице, заемало публична длъжност по смисъла на чл. 3, т. 9 от ЗПУКИ (от*), респ. лице, заемащо висша публична длъжност по смисъла на чл.6, ал.1, т.32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.
В хода на производството, от събраните по преписката писмени доказателства, се установи, че Ристем Халкоглу и Б.В.са свързани лица по смисъла на §1 т. 15, б. „а“ от ДР на ЗПКОНПИ – същите се намират във фактическо съжителство.
Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.
Съгласно легалното определение в §1 т. 15 от ДР на ЗПКОНПИ, „свързани лица“ са съпрузите или лицата, които се намират във фактическо съжителство, роднините по права линия, по съребрена линия - до четвърта степен включително, и по сватовство - до втора степен включително; физически и юридически лица, с които лицето, заемащо публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
Съгласно чл.33, ал.1 от Закона за местното самоуправление и местната администрация (ЗМСМА), общинският съветник има право: да бъде избиран в състава на постоянни и временни комисии на съвета; да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения; да участва в обсъждането и решаването на всички въпроси от компетентността на съвета; да отправя питания към кмета. Съгласно чл. 36, ал. 1, т. 1 ЗМСМА, общинските съветници са длъжни да присъстват на заседанията на общинския съвет и на комисиите, в които са избрани, и да участват в решаването на разглежданите въпроси.
Съгласно чл. 37и от ЗСПЗЗ пасищата, мерите и ливадите от държавния и общинския поземлен фонд се отдават под наем или аренда на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъ* Общинският съвет определя с решение пасищата, мерите и ливадите за общо и индивидуално ползване. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. Лицата подават заявление по образец до кмета на общината в срок до 10 март, към което прилагат документи, определени в правилника за прилагането на закона. Кметът на общината назначава комисия, която определя необходимата за всеки кандидат площ и разпределя имотите за всяко землище. Комисията съставя протокол за окончателното разпределение на имотите при наличие на необходимите площи в срок до 1 май. При недостиг на пасища, мери и ливади от общинския поземлен фонд в землището, към разпределените имоти съответната комисия извършва допълнително разпределение в съседно землище. Въз основа на протоколите на комисиите кметът на общината сключва договори за наем или аренда по цена, определена по пазарен механизъ* Минималният срок на договорите е 5 стопански години. 

От събраните по преписката доказателства се установи, че в качеството си на общински съветник в Общински съвет – П., Ристем Халкоглу е участвал в гласуването на  Решение № 159/31.03.2016 г.,  Решение № 210/26.05.2016 г. , Решение № 491/24.02.2017 г. и Решение № 588/30.05.2017 г. на Общински съвет – П., но същите не са предмет на проверка, тъй като са извън срока по чл. 73 от ЗПКОНПИ.
Дори и да се приеме, че в качеството си на общински съветник в Общински съвет – П. Ристем Халкоглу би могъл да наруши забраните на Глава II от ЗПУКИ, от датата на гласуване на последното решение - 30.05.2017 г., до датата на образуване на производството – 24.06.2020г., са изтекли повече от 3 години и на това основание, производството по сигнала, в тази му част следва да бъде прекратено.

При сключването на договори за наем на земеделска земя –пасища, мери и ливади на 15.02.2016г. между Б.В.и Община П., представлявана от кмета Г.С.и на 16.02.2016г. между Ристем Халкоглу и ОП „Управление на общински земи и гори“, представлявано от директора И.В., Халкоглу, както и В. са действали като физически лица – участници в гражданско – правния оборот.
Като е участвал в заседания на Общински съвет – П., и е гласувал при приемане на Решение №912/29.03.2018г. относно: Предоставяне за ползване на мери, пасища и ливади от Общинския поземлен фонд за 2018г., Решение № 1249/28.03.2019г. относно Предоставяне за ползване на мери, пасища и ливади от Общинския поземлен фонд за 2019г. и Решение № 137/16.03.2020г. относно Предоставяне за ползване на мери, пасища и ливади от Общинския поземлен фонд за 2020г. Ристем Халкоглу е упражнил свои правомощия по служба. 
Решенията на Общински съвет П. са приети след предложение от кмета на общината относно предоставяне на ползването на пасища, мери и ливади от Общински поземлен фонд за стопанската 2018-2019г., респ. 2019-2020г. и 2020-2021г. Съгласно чл. 37о от ЗСПЗЗ решенията за предоставяне на ползването на пасища, мери и ливади, приемане на годишен план за паша се приемат ежегодно от общинския съвет, а съгласно чл. 37и от ЗСПЗЗ, разпределението на имотите за всяко землище се извършва от комисия назначена от кмета на общината. Цитираните решения на Общински съвет - П. са принципни решения, с които е дадено съгласие за отдаване под наем или аренда на общо количество пасища, мери и ливади от общинския поземлен фонд и касаят неограничен брой собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъм и при условия, определени в закона. Решенията са общи и не водят до облага нито за общинския съветник Ристем Халкоглу, нито за свързаното с него лице -  Б.В.. Те са само основата за това, кметът на общината да назначи комисия, която да определи необходимата за всеки кандидат площ и да разпредели имотите за всяко землище между собствениците и ползвателите, отговарящи на условията за това и при наличието на необходимите площи, а при недостиг на пасища, мери и ливади от общинския поземлен фонд в заявеното землище, комисията може да извърши и допълнително разпределение в съседно землище. Въз основа на протоколите на комисията кметът на общината сключва договорите за наем или аренда с посочените в тях лица.

От събраните по преписката доказателства е видно, че и Ристем Халкоглу и Б.В., действително имат сключени с Община П. Договори за наем на земеделски земи пасища, мери и ливади от Общински поземлен фонд, на основание Решение №912/29.03.2018г., но с участието си в гласуването на цитираното решение Халкоглу не е гласувал конкретно за предоставяне на общинска земя под наем - пасища, мери и ливади на самия себе си или на свързаното с него лице, нито е поставил себе си, респ. свързаното с него лице в привилегировано положение спрямо всички останали субекти, желаещи да участват в разпределението на пасища, мери и ливади за индивидуално ползване за стопанската 2018/2019 година в региона на Община П.. Ристем Халкоглу, както и свързаното с него лице – Б.В.не са заявили конкретен интерес по отношение на определени имоти, преди гласуване решението на общинския съвет. Подадените заявления преди гласуването на Решение №912/29.03.2018г. са, че са собственици на животновъдни обекти, в които постоянно се отглеждат пасищни селскостопански животни, регистрирани в Интегрираната информационна система на БАБХ. 

Упражнените правомощия от Ристем Халкоглу, в качеството му на общински съветник при гласуване на Решение № 913/29.03.2018 г., с което се приема пазарни наемни цени за отдаване под наем за стопанската 2017/2018 на мери, пасища и ливади от Общинския поземлен фонд за землища: с. Б., с. Б., с. П., с. Б., с. * и с. Я. с. Г. определени от лицензиран оценител, е при липсата на частен интерес, негов или на свързаното с него лице. Решението на Общински съвет – П. е прието след предложение от кмета на общината – Г. С. Решението посочва определени имоти по отношение на които Ристем Халкоглу, респ. свързаното с него лице не са заявявали интерес нито преди, нито след гласуване на решението.

Във връзка с изложеното не е налице частен интерес за Ристем Халкоглу или за свързаното с него лице и по отношение на гласуването на заседание на Постоянната комисия по устройство на територията, екология и земеделие към Общински съвет– П. на 26.03.2018г. и на 26.02.2019г., както и по отношение на участие в заседанието на Постоянната комисия по устройство на територията, екология, земеделие и гори към Общински съвет– П. на 19.02.2020г.

Предвид изложеното, се налага извода, че са налице два от елементите на състава на конфликт на интереси по чл.52 от ЗПКОНПИ, а именно: лице, заемащо висша публична длъжност и упражнени от лицето правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията по служба от страна на Халкоглу. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл.52 от ЗПКОНПИ.

 Предвид изложеното, на основание чл. 74, ал.1 и ал.2 и чл. 73 от ЗПКОНПИ, Комисията за противодействие на корупцията и за отнемане на незаконно придобитото имущество, 

РЕШИ:

НЕ УСТАНОВЯВА конфликт на интереси по отношение на Ристем * Халкоглу с ЕГН ***********, общински съветник в Общински съвет – П. и лице, заемало публична длъжност по смисъла на чл. 3, т. 9 от ЗПУКИ (от*), респ. лице, заемащо висша публична длъжност, по смисъла на чл. 6, ал.1, т. 32 от ЗПКОНПИ, за това, че е участвал в гласуването при приемането от Общински съвет – П. на Решение №912 по протокол № 37/29.03.2018г., Решение №913 по протокол № 37/29.03.2018г., Решение №124 по протокол № 53/28.03.2019г., Решение №137 по протокол № 11/16.03.2020г., участвал и гласувал  в заседание на Постоянната комисия по устройство на територията, екология и земеделие към Общински съвет– П. на 26.03.2018г. и на 26.02.2019г., както и че е участвал и гласувал  в заседанието на Постоянната комисия по устройство на територията, екология, земеделие и гори към Общински съвет– П. на 19.02.2020г., поради липса на частен интерес – негов или на свързано с него лице по смисъла на §1, т.15, б. „а“ от ДР на ЗПКОНПИ.

ПРЕКРАТЯВА производството за конфликт на интереси по отношение на Ристем * Халкоглу с ЕГН ***********, общински съветник в Общински съвет – П. и лице, заемало публична длъжност по смисъла на чл. 3, т. 9 от ЗПУКИ (от*), респ. лице, заемащо висша публична длъжност, по смисъла на чл. 6, ал.1, т. 32 от ЗПКОНПИ в останалата му част, поради изтекъл давностен срок.
Препис от решението да се изпрати на Окръжна прокуратура - П., с оглед преценка за реализиране на правомощията по чл. 76, ал. 2 от ЗПКОНПИ.

Препис от решението да се изпрати на Ристем * Халкоглу - общински съветник в Общински съвет – П., на основание чл. 75, т. 1 от ЗПКОНПИ.


КОМИСИЯ:
	
                   ЗАМЕСТНИК - ПРЕДСЕДАТЕЛ:……………….../АНТОН СЛАВЧЕВ/

                   ЧЛЕН:……………………………………….../АНТОАНЕТА ЦОНКОВА/

       ЧЛЕН:…………………...……………....……………./ПЛАМЕН ЙОЦОВ/
                  
ЧЛЕН:……………………………………………..../СИЛВИЯ КЪДРЕВА/

